62016TJ0554_INF
Решение на Общия съд (първи състав) от 30 юни 2021 г. —BZ/ЕЦБ
(Дело T‑554/16)
„Публична служба — Персонал на ЕЦБ — Искане за признаване на професионалния характер на заболяване — Членове 6.3.11—6.3.13 от Правилата за персонала на Европейската централна банка — Нередност в процедурата — Липса на доклад за извършената проверка — Извъндоговорна отговорност“
1.
Жалби на длъжностните лица — Служители на Европейската централна банка — Акт с неблагоприятни последици — Понятие — Решение за прекратяване на процедурата за признаване на професионалния характер на заболяването поради отсъствието на съответния член на персонала от организирания медицински преглед — Включване
(член 6.13.12, буква б) от Правилата за персонала на Европейската централна банка)
(вж. т. 68)
2.
Длъжностни лица — Служители на Европейската централна банка — Социално осигуряване — Осигуряване за злополука и професионално заболяване — Определяне на професионалния характер на заболяването — Производство — Прилагане по аналогия на съдебната практика, разработена в контекста на Правилника за длъжностните лица
(член 73 от Правилника за длъжностните лица; член 16, параграфи 1 и 2 и членове 17, 18 и 21 от Правилата относно осигурителното покритие срещу злополуки и професионални заболявания; членове 6.3.11—6.3.15 от Правилата за персонала на Европейската централна банка)
(вж. т. 70—73)
3.
Длъжностни лица — Служители на Европейската централна банка — Социално осигуряване — Осигуряване за злополука и професионално заболяване — Определяне на професионалния характер на заболяването — Производство — Административно разследване — Липса — Нередност — Неоказване на съдействие от страна на заинтересованото лице — Липса на последици
(член 18 от Правилата относно осигурителното покритие срещу злополуки и професионални заболявания; член 6.3.11, букви б) и в) от Правилата за персонала на Европейската централна банка)
(вж. т. 75, 76 и 83)
4.
Длъжностни лица — Служители на Европейската централна банка — Социално осигуряване — Осигуряване за злополука и професионално заболяване — Определяне на професионалния характер на заболяването — Производство — Административно разследване — Липса — Задължение на заинтересованото лице да се яви на медицински преглед за потвърждаване на професионалния характер на заболяването — Липса
(член 6.3.11, буква в) от Правилата за персонала на Европейската централна банка)
(вж. т. 80)
5.
Длъжностни лица — Служители на Европейската централна банка — Социално осигуряване — Осигуряване за злополука и професионално заболяване — Определяне на професионалния характер на заболяването — Производство — Административно разследване — Предмет
(член 6.3.11, буква б) от Правилата за персонала на Европейската централна банка)
(вж. т. 84)
Предмет
Искане на основание член 270 ДФЕС и член 50а от Статута на Съда на Европейския съюз, от една страна, за отмяна на решението на ЕЦБ от 23 юли 2014 г., с което се прекратява процедурата за признаване на професионалния характер на заболяването на жалбоподателката, и от друга страна, за обезщетение за имуществените и неимуществените вреди, които жалбоподателката твърди, че е претърпяла вследствие на това решение
Диспозитив
1)
Отменя решението на Европейската централна банка (ЕЦБ) от 23 юли 2014 г., с което се прекратява процедурата за признаване на професионалния характер на заболяването на BZ.
2)
Отхвърля жалбата в останалата ѝ част.
3)
Осъжда ЕЦБ да заплати съдебните разноски.